**TERMENI DE REFERINŢĂ**

**pentru prestarea serviciilor de consultanță juridică**

1. **INFORMAŢII GENERALE.**

Asociația Obștească „Inițiativa Pozitivă” este o organizație a pacienților care trăiesc, sunt afectați și/sau sunt vulnerabili la HIV, hepatita C, cât și TB, cu o experiență vastă în domeniul HIV/SIDA şi narcomaniei, care își realizează activitatea pe întreg teritoriu al Republicii Moldova.

Scopurile organizației sunt axate pe:

* Profilaxia epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social;
* Extinderea accesului la tratament, îngrijire și suport în contextul epidemiei HIV/SIDA, hepatitei virale C, tuberculozei și dependenței de droguri;
* Implicarea pe larg a beneficiarilor în procesul de luare a deciziilor cu privire la aspectele – cheie de contracarare a epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social, şi înlăturare a consecințelor ei la toate nivelele;
* Consolidarea potențialului organizațiilor și al comunităților de beneficiari;
* Contribuirea la apărarea drepturilor omului etc.

Activitatea organizației este îndreptată spre unificarea eforturilor tuturor părților responsabile și interesate, consolidând sistemele comunităților, influențând opinia publică și politicile comunitare, propunându-și să creeze un mediu în care fiecare persoană, indiferent de nivelul său de vulnerabilitate, deține toate drepturile și oportunitățile necesare pentru o viață demnă.

Cercetările privind drepturile omului arată că cele mai relevante (importante) drepturi și libertăți ale omului din Republica Moldova, care necesită o atenție sporită din partea societății, sunt dreptul la asistență medicală - 61% dintre respondenți; dreptul la protecție socială - 44,6%; dreptul la educație - 31,5%, dreptul la muncă și condiții favorabile de muncă - 27,9%; dreptul la un proces echitabil - 19,9%.

Situația actuală arată că, în pofida eforturilor depuse, în societatea Republicii Moldova se observă prezența stereotipurilor negative în raport cu grupurile de persoane excluse social. Acest lucru afectează distanța socială în raport cu grupurile respective. Excluderea și discriminarea izolează oamenii de serviciile vitale și reduc semnificativ protecția socio-economică. Distanța socială maximă se manifestă și în raport cu persoanele LGBT, persoanele care trăiesc cu HIV, foști deținuți, persoanele care consumă droguri, precum și apartenența etnică și religioasă poate influența creșterea distanței sociale. Combinația de vulnerabilități agravează povara.

La moment, A.O. „Iniţiativa Pozitivă în cadrul proiectului *Susținerea mobilizării sociale а comunităților persoanelor afectate sau în risc de infecție și organizațiile societății civile active în controlul HIV/SIDA*, contractului de finanțare Nr. CF/ADVOC – IP/2021/21 din 01.04.2021, intenționează să aplice o parte din fonduri pentru contractarea unui **consultant (persoană fizică sau juridică), pentru prestarea serviciilor de consultanță juridică pentru îmbunătățirea bazei normative referitoare la HIV.**

1. **OBIECTIVUL SERVICIILOR.**

Obiectivul serviciilor constă în contribuirea la schimbarea cadrului de reglementare al Republicii Moldova în contextul revizuirii legilor, politicilor și practicilor legate de HIV, în scopul înlăturării barierelor și îmbunătățirii eficienței răspunsurilor la răspândirea HIV și respectarea drepturilor persoanelor afectate de HIV/SIDA.

1. **DESCRIEREA ACTIVITĂŢILOR ŞI A RESPONSABILITĂŢILOR**

Consultantul va fi responsabil de îndeplinirea următoarelor sarcini:

* + 1. Asistență în elaborarea legilor, politicilor și documentelor de reglementare, necesare în cadrul obținerii rezultatelor specifice și anume:

- Transmiterea HIV decriminalizata (eliminarea persecuției);

- Eliminarea barierelor legale în calea adopției copiilor de către persoanele HIV pozitive (inclusiv cuplurile discordante);

- Persoanele care trăiesc cu HIV au acces egal la serviciile de sănătate a reproducerii, în special la fertilizarea in vitro;

- Revizuirea cantităților permise de substanțe psihoactive pe baza practicilor internaționale și a realităților naționale;

- Eliminarea (revizuirea) sistemului de evidența narcologică pentru persoanele care consumă droguri.

* + 1. Elaborarea și implementarea planului de advocacy pentru obținerea rezultatelor specifice, menționate în p.1 acestui capitol.
    2. Implicarea reprezentanților societății civile în grupuri de lucru, comitete, structuri de stat și internaționale în vederea discutării și formulării recomandărilor pe marginea documentelor de importanță strategică (politici, strategii, legislație, angajamente internaționale).

**IV. REZULTATELE AȘTEPTATE**

* + 1. Raportarea lunară managerului de proiect a măsurilor întreprinse, inclusiv prezentarea informației privind etapele de desfășurare activității de elaborarea legilor, politicilor și documentelor de reglementare;
    2. Executarea la timp, în termenele stabilite, calitativ și deplin a atribuțiilor sale evitând activitățile ce ar putea să compromită activitatea sa sau profesionalismul.
    3. Manifestarea unei atitudini responsabile și corecte în exercitarea atribuțiilor ce le revin.
    4. Dezvoltarea profesională continuă pentru menținerea unui nivel adecvat de competență profesională;
    5. Sesizarea în timp util a echipei privind situațiile neordinare.

**V. CERINȚELE DE CALIFICARE (criterii de evaluare)**

**(i) Experiență generală (30 puncte)**

* Studii: superioare, de licență în drept. Certificat de absolvire/participare la cursuri în domeniul drepturilor omului, nediscriminării va fi un avantaj;
* Experiență profesională: minim 3 ani de experiență profesională în domeniu elaborării legilor, politicilor și documentelor de reglementare sau în serviciul public. Experiența de lucru în domeniul drepturilor omului, nediscriminării va constitui un avantaj.

**(ii) Corespunderea pentru sarcină (60 puncte)**

* Cunoștințe și experiență în domeniu cadrului normativ național și a standardelor internaționale în domeniul drepturilor omului și nediscriminării, dreptului la sănătate;
* Cunoștințe și experiență în jurisprudența CEDO, Curții Constituționale, Curții Supreme de justiție în domeniu;
* Cunoștințe și experiență în cadrul normativ cu privire la profilaxia infecţiei HIV/SIDA, Modul de elaborare a propunerilor de modificare a cadrului normativ;
* Experiență de lucru cu populațiile chei.

**(iii) Limba și experiența relevantă (10 puncte)**

* Cunoașterea fluentă a limbilor româna și rusă, dar și cunoașterea unei limbi de circulație internațională (la nivelul B1);
* Abilități bune de comunicare și analitice;
* Abilități de realizare a sarcinilor de complexitate medie în domeniul elaborării politicilor, coordonării, monitorizării şi evaluării privind implementarea acestora;
* Abilități de expertizare şi definitivare a proiectelor de acte legislative/normative;
* Abilități de munca în echipă;
* Cunoștințe de operare cu calculatorul (Word, Excel).

**VI. DURATA PRESTĂRII SERVICIILOR/CONTRACTĂRII**

Consultantul selectat își va asuma îndeplinirea tuturor responsabilităților prevăzute în cadrul prezentului document “Termeni de Referință”. Consultanța va începe la data semnării contractului și se va încheia la 31.12.2023.

Consultantul va agrea realizarea activităților cu asistentul de proiect.